VAIO naudotojo vadovas

Nuoroda

# Pastabos apie atminties modulių įdėjimą ir išėmimą

Prieš įdėdami ar išimdami atminties modulius, atidžiai perskaitykite toliau pateiktus įspėjimus.

- VAIO kompiuteryje ir atminties moduliuose naudojamos itin tikslios dalys bei elektroninės jungties technologija. Kad gaminio garantijos galiojimo metu nebūtų pažeistos jos taikymo sąlygos, rekomenduojame:

- prireikus įdėti naują atminties modulį kreiptis į pardavėją;

- nedėti atminties modulio savarankiškai, jeigu nemokate naujinti kompiuterio atminties;

- neliesti jungčių ir nenuimti atminties modulio skyriaus dangtelio.

- Jei reikia pagalbos, kreipkitės į įgaliotąjį „Sony“ aptarnavimo / pagalbos centrą. Norėdami rasti artimiausią centrą arba atstovą, apsilankykite internetinės pagalbos svetainėje.[Išsami informacija]

- Jeigu įdedate arba išimate atmintinės modulį savarankiškai, VAIO kompiuteris gali sugesti, galite sugadinti modulio angą arba gali įvykti ryšio klaida. Tokiu atveju taisymo paslauga yra mokama.

- Būkite atsargūs, kad aštriomis atminties modulio briaunomis, vidiniais komponentais ar VAIO kompiuterio plokštėmis nesusižeistumėte rankų ar pirštų.

- Būkite atsargūs, kad pirštais neužkliudytumėte jokių vidinių VAIO kompiuterio kabelių, nes šie gali atsilaisvinti arba atsijungti.

- Jeigu VAIO kompiuteris yra įjungtas ir jame yra likę skysčio, pvz., vandens, ar kitų pašalinių objektų, gali kilti gaisras. Prieš įjungdami VAIO kompiuterį būtinai pašalinkite visus pašalinius objektus ir pritvirtinkite atminties modulio skyriaus dangtelį.

- „Sony“ negarantuoja, kad jūsų VAIO kompiuteryje veiks trečiųjų šalių atminties moduliai. Norėdami gauti informacijos apie trečiųjų šalių atminties modulius, kreipkitės į atitinkamus pardavimų agentus.

- Prieš įdėdami ar išimdami atminties modulius būtinai išjunkite VAIO kompiuterį bei išorinius įrenginius ir atjunkite visus priedus bei jungiamuosius kabelius. To nepadarius galima sugadinti atminties modulį, VAIO kompiuterį arba išorinius įrenginius.

- Norėdami išvengti elektrostatinės iškrovos žalos atminties moduliui, laikykitės toliau pateiktų instrukcijų:

- Nedirbkite ten, kur lengvai susidaro statinė elektra, pvz., ant kilimo.

- Prieš įdėdami ar išimdami atminties modulius, palieskite išorinį metalinį VAIO kompiuterio objektą, kad būtų pašalinta statinė elektra. Nelieskite jokių metalinių dalių kompiuterio viduje.

- Neatidarykite atminties modulio pakuotė, kol nebūsite pasiruošę įdėti modulio. Pakuotė apsaugo modulį nuo ESD (elektrostatinės iškrovos). Laikykite nenaudojamą modulį uždengtą antistatiniu maišeliu arba aliuminio folijos lakštu.

- Laikydami atminties modulį nelieskite jo lustų ar elektros terminalo.

- Nekiškite atminties modulio į angą nukreipę jį neteisingai. Taip galima pažeisti modulį ar angą arba gali užsidegti plokštė.

- Naudokite pagal varžto dydį tinkamą atsuktuvą (pvz., miniatiūrinį atsuktuvą).

- Nepašalinkite ir neatsukite varžtų, kurių pašalinti nenurodyta.

Susijusi tema
Atmintinės modulių idėjimas ir išėmimas
Sistemos informacijos peržiūra