VAIO naudotojo vadovas

Nuoroda

# Tinkamos darbo aplinkos įrengimas

Čia rašoma, kur negalima / galima laikyti VAIO kompiuterį ir pateikiamos ergonominio naudojimo instrukcijos.

## Kur galima laikyti VAIO kompiuterį

Kai dedate VAIO kompiuterį, įsitikinkite, kad:

- Turėtumėte prieigą prie maitinimo šaltinio ir reikiamų prievadų.

- Aplink kompiuterį būtų pakankamai laisvos erdvės.

- Kompiuteris būtų dedamas ant pakankamai plataus plokščio paviršiaus, kad dirbdami kompiuteriu galėtumėte patogiai žiūrėti į jo ekraną.

- Kompiuterį galėtumėte pastatyti priešais save, sėdėtumėte tiesiai ir laikytumėte dilbius lygiagrečiai su grindimis.

## Kur negalima laikyti VAIO kompiuterio

Laikydami VAIO kompiuterį netinkamoje vietoje rizikuojate jį pažeisti ar sugadinti. Nedėkite kompiuterio tokioje vietoje, kur:

- Patenka tiesioginių saulės spindulių

- Veikia magnetiniai laukai ar šaltiniai

- Veikia šilumos šaltiniai, pvz., radiatorius

- Pernelyg dulkėta

- Pernelyg drėgna

- Prasta ventiliacija

Pastaba

- Kai VAIO kompiuteris veikia, vieta aplink veikiančią ventiliacijos angą gali labai įkaisti. Būkite atsargūs ir nelieskite šios vietos.

- Nedėkite jokių daiktų šalia ventiliacijos angos, kad jie šios neužblokuotų.

Patarimas

- VAIO kompiuteris skleidžia aukšto dažnio radijo ryšio signalus ir gali trikdyti radijo arba televizijos imtuvų veikimą. Jei taip nutinka, patraukite kompiuterį tinkamu atstumu nuo radijo arba televizoriaus.

## Ergonomiškas naudojimas

Reikia kiek įmanoma labiau atsižvelgti į toliau pateiktus ergonomiško naudojimo patarimus.

### Baldai ir padėtis

Sėdėkite ant kėdės su gera atrama. Nustatykite kėdės aukštį tokį, kad kojas galėtumėte patogiai pastatyti ant grindų. Kad būtų patogiau, galite pasinaudoti kojų atrama.
Sėdėkite patogiai, tiesiai, nesikūprinkite ir pernelyg neatsiloškite.

### Kompiuterio ekrano žiūrėjimo kampas

Geriausiai padėčiai nustatyti pasinaudokite ekrano kreipimo funkcija. Kai sėdite priešais VAIO kompiuterį, jo ekranas turi būti akių lygyje arba šiek tiek žemiau. Taip pat nustatykite ekrano ryškumo lygį.
Tinkamai nustatę kompiuterio ekrano pokrypį ir ryškumą, sumažinsite akių ir raumenų nuovargį.

### Apšvietimas

Pasirinkite vietą, kurioje langai ir šviestuvai neatsispindėtų kompiuterio ekrane. Naudokite netiesioginį apšvietimą, kad ekrane nebūtų šviesių dėmių. Tinkamas apšvietimas padeda dirbti komfortiškiau ir efektyviau.
Pastaba

- Nutaisydami žiūrėjimo kampą, nespauskite VAIO kompiuterio, kad jo mechaniškai nepažeistumėte.

Patarimas

- Tai taikoma ir naudojant išorinį monitorių.

## Pastabos dėl VAIO kompiuterio naudojimo

Laikykitės toliau pateikiamų nurodymų, kad nepažeistumėte ir nesugadintumėte VAIO kompiuterio.

- Atsargiai, kad nesutrenktumėte, padėkite VAIO kompiuterį ant plokščio paviršiaus.

- Įsitikinkite, kad išjungėte VAIO kompiuterį prieš perkeldami jį į kitą vietą. Jei nešiosite įjungtą kompiuterį, gali sugesti standusis diskas. Prieš nešdami kompiuterį, atjunkite visus prie jo prijungtus kabelius.

- Nemėtykite ir nedaužykite VAIO kompiuterio. Net ir nedidelis smūgis ar vibracija gali sugadinti standųjį diską.

- Nepalikite VAIO kompiuterio nestabilioje padėtyje.