VAIO naudotojo vadovas

DUK

#### Ką daryti, jei spustelėjus maitinimo indikatorių šis ima šviesti žaliai, tačiau ekranas vis tiek neįsijungia?

- Patikrinkite, ar tinkamai suderintas ryškumas ir kontrastas.

- Vaizdo išvesčiai gali būti pasirinktas išorinis ekranas.
  Paspauskite klavišus Fn + F7 keletą kartų, kad pasirinktumėte pageidaujamą vaizdo išvestį, tada paspauskite klavišą Enter.

- Jei naudojate išorinį ekraną, patikrinkite, ar jis prijungtas prie kintamosios srovės lizdo ir įjungtas. Įsitikinkite, kad tinkamai suderintas ryškumas ir kontrastas.
  Žr. su ekranu pateiktą vadovą, kur rasite informacijos, kaip pakeisti parametrus.

- Keliskart paspauskite klavišus Alt + F4, kad būtų užvertas programos langas.
  Programoje gali būti klaida.

- Jei po kurio laiko kompiuterio ekranas vis tiek neįsijungia, iš naujo paleiskite VAIO kompiuterį, atlikdami tolesnes procedūras reikiama tvarka. Atminkite, kad dėl šių procedūrų gali būti sugadinti darbiniai duomenys.

- Atjunkite visus išorinius įrenginius, pvz., spausdintuvą arba USB įrenginį bei savo VAIO kompiuterį, nuo tinklo, jei prijungta.

- Paspauskite ir laikykite nuspaudę mygtuką (Maitinimas (Power)) ilgiau nei keturias sekundes. Įsitikinkite, kad išsijungė maitinimo indikatorius. Tada vėl įjunkite savo VAIO kompiuterį.

- Jei problema išlieka, paspauskite ir laikykite nuspaudę mygtuką (Maitinimas (Power)) ilgiau nei keturias sekundes. Įsitikinkite, kad išsijungė maitinimo indikatorius. Nuo savo VAIO kompiuterio atjunkite visus prijungtus laidus (pvz., kintamosios srovės adapterį), išimkite bateriją ir palaukite apie penkias minutes. Tada vėl sujunkite visus kabelius, prijunkite periferinius įrenginius ir įdėkite bateriją. Vėl įjunkite kompiuterį.

- Jeigu netinkamai įdėtas papildomos atminties modulis, VAIO kompiuteris gali neįsijungti.
  Jeigu naudosite atminties modulius, nenurodytus „Sony“, arba atminties modulis bus netinkamai įstatytas, kompiuteris gali nesikrauti ar tapti nestabilus.
  Tokiu atveju iš naujo įdėkite atminties modulį.
  Jeigu naudojate ne „Sony“ pažymėtą atminties modulį, susisiekite su atminties modulio pardavėju ar gamintoju.

- Jeigu VAIO kompiuterį perkelsite tiesiai iš šaltos vietos į šiltą arba naudosite labai drėgnoje vietoje, kompiuterio viduje gali kondensuotis drėgmė.
  Tokiu atveju, prieš įjungdami kompiuterį, palaukite bent vieną valandą.
  Labai drėgnoje vietoje kompiuterio nenaudokite (jeigu santykinis drėgnumas didesnis nei 80 %), nes kompiuteris gali sugesti.