VAIO naudotojo vadovas

Nuoroda

# Jutiklinio kilimėlio naudojimas

Pirštu braukdami jutiklinį kilimėlį, galite judinti kompiuterio ekrane esantį žymiklį.
Žymiklį perkėlę ant norimo elemento ar objekto, paspauskite kairiojo mygtuko zoną arba dešiniojo mygtuko zoną įvairioms komandoms paleisti ar meniu pavaizduoti.

1. Kairiojo mygtuko zona

1. Dešiniojo mygtuko zona

Patarimas

- Jutiklinio kilimėlio forma priklauso nuo įsigyto modelio.

### Kaip spustelėti

Žymikliui esant virš norimo elemento ar objekto, vieną kartą paspauskite kairiojo mygtuko zoną.
Arba vieną kartą bakstelėkite jutiklinį kilimėlį.

### Kaip spustelėti dukart

Žymikliui esant virš norimo elemento ar objekto, greitai dukart paspauskite kairiojo mygtuko zoną.
Arba dukart greitai bakstelėkite jutiklinį kilimėlį.

### Kaip spustelėti it dešiniuoju klavišu

Žymikliui esant virš norimo elemento ar objekto, vieną kartą paspauskite dešiniojo mygtuko zoną.
Arba dviem pirštais bakstelėkite jutiklinį kilimėlį.
Atsižvelgiant į žymiklio vietą, galima pavaizduoti įvairius nuorodų meniu.

### Kaip tempti

Žymikliui esant ant norimo elemento ar objekto, vieną kartą paspauskite kairiojo mygtuko zoną ir, laikydami nuspaudę, braukite pirštu per jutiklinį kilimėlį.
Arba dukart greitai bakstelėkite jutiklinį kilimėlį ir antrąkart bakstelėdami braukite pirštu.

### Kaip nutempti

Tempkite piktogramą, pvz., failą, į norimą vietą ir atitraukite pirštą nuo kairiojo mygtuko zonos.
Arba dukart greitai bakstelėkite piktogramą ir antrąkart bakstelėdami braukite pirštu į norimą vietą, tada pirštą nuo jutiklinio kilimėlio atitraukite.

### Kaip slinkti

Norėdami vertikaliai slinkti ekranu jutiklinį kilimėlį braukite dviem pirštais aukštyn ir žemyn.
Norėdami horizontaliai slinkti ekranu jutiklinį kilimėlį braukite dviem pirštais iš vienos pusės į kitą.

### Kaip eiti atgal arba pirmyn nejudinant žymiklio

Peržiūrėdami svetaines, paveikslėlius ir kt. ant jutiklinio kilimėlio padėkite tris pirštus ir braukite jais iš vienos pusės į kitą, kad pereitumėte atgal / pirmyn nejudindami žymiklio.

### Kaip didinti arba mažinti

Peržiūrėdami svetaines, paveikslėlius ir kt. jutiklinį kilimėlį sužnybkite dviem pirštais, kad keistumėte mastelį. Pirštus tolinkite vieną nuo kito, kad priartintumėte, ir artinkite pirštus, kad nutolintumėte.

### Kaip atverti programų meniu

Pirštą padėkite ant viršutiniojo jutiklinio kilimėlio krašto ir braukite žemyn.
Jeigu programa nepalaiko programų meniu, programų meniu nepasirodys.

### Kaip atverti pagrindinius mygtukus

Pirštą padėkite ant dešiniojo jutiklinio kilimėlio krašto ir braukite kairėn. [Išsami informacija]

### Kaip perjungti programas

Pirštą padėkite ant kairiojo jutiklinio kilimėlio krašto ir braukite dešinėn, kad įjungtumėte veikiančią programą. Kai veikia daugiau nei viena programa, šį veiksmą kartokite. Programos bus perjungiamos nuo vėliausiai naudotos iki anksčiausiai naudotos programos.
Pastaba

- Gestų funkcija (slinkti, atgal / pirmyn, didinti / mažinti, atverti programų meniu, atverti pagrindinius mygtukus, perjungti programas) gali neveikti, atsižvelgiant į VAIO kompiuterio būklę ar jutiklinio kilimėlio parametrus.

Patarimas

- Jei reikia išsamios informacijos, kaip naudotis jutikliniu kilimėliu, paleiskite VAIO Control Center [Išsami informacija], spustelėkite Mouse and Keyboard ir vadovaukitės instrukciniais vaizdo įrašais.

Susijusi tema
Jutiklinio kilimėlio įjungimas / išjungimas
Jutiklinio kilimėlio bakstelėjimo funkcijos išjungimas
Gestų funkcijos įjungimas / išjungimas