VAIO naudotojo vadovas

Užduotis

# Miego režimo naudojimas

Kompiuteriui veikiant miego režimu visi nereikalingi VAIO kompiuterio įrenginiai išjungiami, o kai kurie įrenginiai lieka veikti, kad būtų išlaikyta kompiuterio būsena ir duomenys, su kuriais dirbate. Miego režimas praverčia, kai, pavyzdžiui, išeinate trumpam pailsėti.
Esant įjungtiems numatytiesiems miego režimo parametrams, įjungiamas Rapid Wake ir kompiuterio būsena įrašoma įtaisytajame saugojimo įrenginyje.

## Kaip aktyvinti miego režimą

1. Atverkite pagrindinius mygtukus [Išsami informacija] ir pasirinkite pagrindinį mygtuką Parametrai (Settings).

1. Pasirinkite Maitinimas (Power) ir Miego režimas (Sleep).

Maitinimo indikatoriaus lemputė išsijungia, kai VAIO kompiuteris persijungia į miego režimą.
Patarimas

- Pagal numatytuosius parametrus VAIO kompiuteris automatiškai persijungia į miego režimą, jei yra nenaudojamas maždaug 30 minučių ir maitinamas iš kintamosios srovės tinklo.

- Vykdant toliau nurodytus veiksmus VAIO kompiuteris taip pat persijungia į miego režimą.

- Paspauskite mygtuką (Maitinimas (Power)) (su numatytuoju parametru).
  Atminkite, kad jeigu paspausite ir laikysite nuspaudę mygtuką (Maitinimas (Power)) ilgiau nei keturias sekundes, VAIO kompiuteris automatiškai išsijungs. Tokiu atveju bus ištrinti visi neįrašyti duomenys.

- Uždarykite LCD ekrano dangtelį ir kelias sekundes kompiuterio nenaudokite.

## Kaip grįžti į įprastą režimą

1. Paspauskite mygtuką (Maitinimas (Power)).

Pastaba

- Pagal numatytuosius parametrus pasibaigus baterijos energijai VAIO kompiuteris automatiškai persijungia į užmigdymo režimą. Vis dėlto, atsižvelgiant į veikimo sąlygas, kompiuteriui gali nepavykti persijungti į užmigdymo režimą.
  Jeigu taip nutinka baigiantis baterijos energijai, kompiuteris išsijungs, o neįrašyti duomenys bus prarasti.
  Kai kompiuteris veikia naudodamas baterijos energiją, dažnai įrašinėkite duomenis.

- Perkeliant VAIO kompiuterį maitinimo indikatoriaus lemputė turi nedegti, kad veikiantis standusis diskas nesusitrenktų ir nevibruotų.

Patarimas

- Jeigu paspausite ir laikysite nuspaudę mygtuką (Maitinimas (Power)) ilgiau nei keturias sekundes, VAIO kompiuteris automatiškai išsijungs. Tokiu atveju bus ištrinti visi neįrašyti duomenys.

- Galite nustatyti, kad VAIO kompiuterio miego režimas būtų perjungtas į įprastą režimą atidarius LCD ekrano dangtelį.
  Norėdami pakeisti dangtelio atvėrimo veiksmą, paleiskite VAIO Control Center [Išsami informacija] ir pakeiskite Power and Battery parametrus.

Susijusi tema
Pastabos apie maitinimo šaltinio naudojimą
Pastabos apie miego režimą
Baterijos veikimo trukmės pailginimas
Rapid Wake (miego režimas) parametrų keitimas