VAIO naudotojo vadovas

Užduotis

# Prisijungimas prie interneto naudojant laidinį ryšį

Prieš naudodami internetą, turite prisiregistruoti prie interneto paslaugų teikėjo (IPT) ir nustatyti įrenginius, kurių reikia norint prijungti VAIO kompiuterį prie interneto.
Vieną LAN kabelio galą prijunkite prie VAIO kompiuteryje esančio LAN prievado, o kitą – prie tinklo.
Pastaba

- Detalesnės informacijos, kokių prietaisų reikia interneto prieigai ir kaip VAIO kompiuterį prijungti prie interneto, teiraukitės IPT.

- Jungdami VAIO kompiuterį prie interneto, įsitikinkite, kad naudojate kabelį, ant kurio parašyta „Network“ (tinklas) arba „Ethernet“ (eternetas).

- Į LAN prievadą, esantį VAIO kompiuteryje, nejunkite telefono kabelio.
  Į prievadą patekusi aukšta elektros srovė gali kompiuterį sugadinti, perkaitinti ar uždegti, jei LAN prievadas yra prijungtas prie toliau nurodytų tinklų ar telefono linijų:

- bet kuris tinklas, išskyrus 1000BASE-T / 100BASE-TX / 10BASE-T tipo tinklus;

- viešojo telefono ryšio abonento linija;

- vietinė telefono stotelė (PBX);

- namų (vidaus telefono ryšys) arba verslo telefono linijos (kelių linijų verslo telefono ryšys).

Patarimas

- Norėdami VAIO kompiuterį prijungti prie interneto „Wi-Fi(R)“ (belaidžiu LAN), turite nustatyti „Wi-Fi“ parametrus. [Išsami informacija]

Susijusi tema
Apie interneto ryšių paslaugas
Apie tinklą (LAN)
„Wi-Fi(R)“ (belaidžio LAN) ryšių pradžia