VAIO naudotojo vadovas

DUK

#### Ką daryti, jei negaliu išjungti VAIO kompiuterio?

- Pagal bet kurią iš toliau aprašytų procedūrų užverkite visas veikiančias programas ir vėl išjunkite VAIO kompiuterį.

- Nuvilkite programą iš ekrano viršutinės centrinės dalies į apatinę centrinę dalį. [Išsami informacija]

- Paspauskite klavišus Alt + F4.
  Jeigu yra neįrašytų duomenų, įrašykite juos, kai būsite paraginti.
  Spauskite klavišus Alt + F4, kol pasirodys langas Darbo su sistema Windows pabaiga (Shut Down Windows) ir iš išskleidžiamojo sąrašo pasirinkite Išjungti (Shut down) bei Gerai (OK).

- Jeigu į VAIO kompiuterį įdiegėte naują programą, patikrinkite, ar ji veikia tinkamai, ar nesugadinti jos duomenys ir ar tinkamai ja naudojotės.

- Susisiekite su programos leidėju arba nurodytuoju techninės pagalbos teikėju.

- Jeigu prijungiate išorinių įrenginių, pvz., spausdintuvą ar USB įrenginį, prie VAIO kompiuterio ar jį prijungiate prie tinklo, atjunkite visus išorinius įrenginius arba kompiuterio tinklo ryšį ir tada kompiuterį išjunkite.
  Kol kompiuteris palaiko ryšį su išoriniu įrenginiu ar tinklu, „Windows“ neleidžia išjungti kompiuterio. Be to, kai kurių periferinių įrenginių tvarkyklės nedera su kompiuterio priverstinio išjungimo funkcija.

- Jeigu kompiuterio ekranas užstringa, nuspauskite klavišus Ctrl + Alt + Delete, pasirinkite (Išjungti (Shut down)), esantį kompiuterio ekrano apatiniame dešiniajame kampe ir tada pasirinkite Išjungti (Shut down).

- Jeigu jūsų VAIO kompiuteris užstringa rodydamas pranešimą, kad parametrai įrašomi, arba pasirodo kompiuterio išjungimo pranešimas, nurodyta tvarka atlikite toliau išdėstytas procedūras.

- Nuspauskite klavišą Enter.
  Šiek tiek palaukite.

- Jei problema išlieka, nuspauskite klavišus Ctrl + Alt + Delete.
  Šiek tiek palaukite.

- Jeigu vis dar negalite išjungti VAIO kompiuterio, nors ir atlikote visas šioje temoje paminėtas procedūras, atlikite toliau išvardytus veiksmus.
  Atminkite, kad atlikdami šiuos veiksmus galite sugadinti darbo duomenis. Būtinai atjunkite kompiuterį nuo tinklo ir tik tada atlikite toliau nurodytas operacijas.

- Nuspauskite klavišus Ctrl + Alt + Delete, pasirinkite (Išjungti (Shut down)), esantį kompiuterio ekrano apatiniame dešiniajame kampe ir tada pasirinkite Išjungti (Shut down).

- Paspauskite ir palaikykite nuspaudę mygtuką (Maitinimas (Power)) ilgiau nei keturias sekundes.

- Atjunkite kintamosios srovės adapterį ir ištraukite bateriją iš savo VAIO kompiuterio.