VAIO naudotojo vadovas

DUK

#### Ką turėčiau daryti, jeigu VAIO kompiuteris neįsijungia (maitinimo indikatorius nešviečia žaliai)?

- Įsitikinkite, kad visi laidai tvirtai prijungti prie įrenginių, pvz., tarp jūsų VAIO kompiuterio ir kintamosios srovės adapterio, kintamosios srovės adapterio ir maitinimo laido bei maitinimo laido ir kintamosios srovės lizdo. [Išsami informacija]

- Jeigu VAIO kompiuterio maitinimo kabelis prijungtas prie ilgintuvo su jungikliu, patikrinkite, ar įjungtas jungiklis ir ar ilgintuvo maitinimo kištukas gerai prijungtas prie kintamosios srovės lizdo.

- Jeigu VAIO kompiuterio neišjungsite įprastai, dėl programos klaidos maitinimo valdiklio veikla bus sustabdyta.
  Atjunkite visus laidus ir išorinius įrenginius, pvz., maitinimo laidą ir USB įrenginį, išimkite bateriją ir palaukite maždaug penkias minutes. Tada vėl viską sujunkite ir įjunkite kompiuterį.

- Prieš naudojantis VAIO kompiuteriu pirmą kartą, reikia kintamosios srovės adapteriu sujungti kompiuterį su maitinimo šaltiniu.

- Patikrinkite, ar naudojate „Sony“ pridėtą kintamosios srovės adapterį.
  Saugumo sumetimais naudokite tik originalų „Sony“ įkraunamąją bateriją ir kintamosios srovės adapterį, kuriuos prie VAIO kompiuterio pridėjo „Sony“.

- Baterija turi būti tinkamai įstatyta.

- Galbūt išseko baterija.

- Įsitikinkite, kad VAIO kompiuteris neveikia užmigdymo režimu, paspausdami kompiuterio mygtuką (Maitinimas (Power)).
  Atminkite, kad jeigu mygtuką (Maitinimas (Power)) laikysite nuspaudę ilgiau nei keturias sekundes, kompiuteris išsijungs.

- Jeigu VAIO kompiuterį perkelsite tiesiai iš šaltos vietos į šiltą arba naudosite labai drėgnoje vietoje, kompiuterio viduje gali kondensuotis drėgmė.
  Tokiu atveju, prieš įjungdami kompiuterį, palaukite bent vieną valandą.
  Labai drėgnoje vietoje kompiuterio nenaudokite (jeigu santykinis drėgnumas didesnis nei 80 %), nes kompiuteris gali sugesti.