VAIO naudotojo vadovas

DUK

#### Kodėl parodomas pranešimas ir nepaleidžiama „Windows“, kai įjungiu VAIO kompiuterį?

- Galbūt netinkamai nustatytos BIOS įkrovos parinktys.
  Paspauskite mygtuką ASSIST, kol VAIO kompiuteris išjungtas, kad būtų parodytas ekranas VAIO Care Rescue Mode, pasirinkite Start BIOS setup ir pakeiskite nuostatą Boot Mode, tada iš naujo paleiskite kompiuterį.

- Jei pasirodo pranešimas, pvz., „Secure Boot Fail“ (nepavyko saugiai paleisti sistemos), patikrinkite:

- Jūsų VAIO kompiuteris sistemą paleidžia iš išorinio nepalaikomo įrenginio. Jei prie kompiuterio prijungtas išorinis standusis diskas arba USB įrenginys, atjunkite jį ir paleiskite kompiuterį iš naujo.

- Galbūt buvo pakeistos numatytosios gamyklinės BIOS parinktys.
  Paspauskite mygtuką ASSIST, kol VAIO kompiuteris išjungtas, kad būtų parodytas ekranas VAIO Care Rescue Mode, tada pasirinkite Start BIOS setup.
  Paspauskite klavišą ar , kad pasirinktumėte kortelę Security, pasirinkite Factory Default ir tada paspauskite klavišą Enter.
  Kai pasirodys patvirtinimo pranešimas, paspauskite klavišą Enter ir iš naujo paleiskite kompiuterį.

- Jeigu pranešimas pasirodo net ir VAIO kompiuterį paleidus iš naujo, atkurkite kompiuterį naudodami atkūrimo duomenis iš įtaisytojo saugojimo įrenginio (standžiojo disko arba SSD) arba sukurtos atkūrimo laikmenos. [Išsami informacija]

- Galbūt netinkamai nustatytos BIOS įkrovos parinktys.
  Jeigu VAIO kompiuterio operacinė sistema yra kitokia nei iš anksto įdiegtoji, paspauskite mygtuką ASSIST, kol jūsų kompiuteris išjungtas, kad būtų parodytas ekranas VAIO Care Rescue Mode, tada pasirinkite Start BIOS setup.
  Paspauskite klavišą ar , kad būtų pasirinkta kortelė Security, nuostatą Secure Boot pakeiskite į Disabled ir tada iš naujo paleiskite kompiuterį.