VAIO naudotojo vadovas

Nuoroda

# Pastabos dėl LCD ekrano

Perskaitykite toliau nurodytus tinkamo naudojimo įspėjimus, kad teisingai naudotumėte LCD ekraną.

- LCD ekranas pagamintas taikant didelio tikslumo technologiją. Vis dėlto galite pastebėti mažyčius juodus taškelius ir / arba ryškius taškelius (raudonus, mėlynus arba žalius), kurie nuolat pasirodo LCD ekrane. Tai yra įprastas gamybos proceso rezultatas ir nereiškia jokio gedimo.

- Nebraižykite LCD ekrano paviršiaus ir nespauskite jo. Taip galite sugadinti ekraną.

- Kai LCD ekrano dangtis uždarytas, nespauskite jo, nes galite LCD ekraną įbrėžti ar išpurvinti.

- LCD ekranas veikiant kompiuteriui gali įšilti. Tai normalu ir nereiškia gedimo.

- Nelaikykite LCD ekrano nukreipto į saulę. Taip galite LCD ekraną sugadinti. Kai naudojatės VAIO kompiuteriu prie lango, įsitikinkite, kad uždengėte tiesioginius saulės spindulius.

- Kai atveriate LCD ekrano dangtelį ar keliate VAIO kompiuterį, nespauskite LCD ekrano ar jo kraštų. LCD ekranas gali būti jautrus spaudimui ar papildomam įtempimui, tad spausdami ekraną galite jį sugadinti arba jis gali imti veikti netinkamai. Atverdami kompiuterį, viena ranka laikykite pagrindą ir švelniai pakelkite LCD ekrano dangtelį kita ranka. Norėdami kompiuterį nešioti su atvertu dangteliu, būtinai jį laikykite abiem rankomis.

- Naudojant VAIO kompiuterį esant žemai temperatūrai, LCD ekrane gali atsirasti liekamasis vaizdas. Tai nereiškia jokio gedimo. Kai kompiuteris vėl bus įprastoje temperatūroje, ekranas taip pat veiks įprastai.

- Jei LCD ekrane ilgai buvo rodomas tas pats vaizdas, gali atsirasti liekamasis vaizdas. Liekamasis vaizdas pranyksta netrukus. Galite naudoti ekrano užsklandą, kad išvengtumėte liekamųjų vaizdų.