VAIO naudotojo vadovas

Užduotis

# Įjungimo slaptažodžio nustatymas / keitimas

Naudodamiesi BIOS funkcija, galite nustatyti savo VAIO kompiuterio sistemos įkrovimo (įjungimo) slaptažodį. Raginimas įvesti įjungimo slaptažodį kompiuteriui paleisti pateikiamas pasirodžius VAIO logotipui.
Slaptažodžiai būna dviejų tipų. Pirmiausia nustatykite kompiuterio slaptažodį.

- Mašininis slaptažodis (administratoriams):
  leidžia administratoriaus teises turintiems naudotojams BIOS sąrankos ekrane keisti visas sąrankos parinktis ir paleisti VAIO kompiuterį.

- Naudotojo slaptažodis (naudotojams be administratoriaus teisių):
  leidžia standartiniams naudotojams keisti kai kurias BIOS sąrankos parinktis ir paleisti VAIO kompiuterį. Norint nustatyti naudotojo slaptažodį, pirmiausia reikia nustatyti kompiuterio slaptažodį.

1. Kai VAIO kompiuteris išjungtas, paspauskite mygtuką ASSIST.

Parodomas ekranas VAIO Care Rescue Mode.

1. Pasirinkite Start BIOS setup.

Įveskite slaptažodį (jei jis jau nustatytas).
Pasirodo BIOS sąrankos ekranas.

1. Paspausdami klavišą arba pasirinkite kortelę Security, pasirinkite Set Machine Password arba Set User Password ir paspauskite klavišą Enter.

Pasirodo slaptažodžio įvedimo ekranas.

1. Įveskite slaptažodį ir paspauskite klavišą Enter.

Kad pakeistumėte slaptažodį, įveskite esamą slaptažodį ir tada įveskite naująjį. Slaptažodis gali būti iki 32 ženklų ilgio ir gali susidėti iš skaičių ir raidžių (su tarpais). Didžiosios ir mažosios raidės turi skirtingą reikšmę.

1. Paspausdami klavišą arba pasirinkite Password when Power On, paspauskite klavišą Enter ir pasirinkite Enabled.

1. Paspausdami klavišą arba pasirinkite kortelę Exit, pasirinkite Exit Setup ir paspauskite klavišą Enter.

1. Pasirodžius raginimui patvirtinti, paspauskite klavišą Enter.

Pastaba

- Būtinai užsirašykite slaptažodį, kad jo nepamirštumėte.

- Jei pamiršite slaptažodį, negalėsite įkrauti VAIO kompiuterio.

- BIOS sąrankos ekrane naudotojo slaptažodį galima nustatyti iš naujo, įvedant kompiuterio slaptažodį.

- Jei pamiršite kompiuterio slaptažodį, jį nustatyti iš naujo turės įgaliotojo „Sony“ aptarnavimo / techninės pagalbos centro specialistai. (atstatymo paslauga yra mokama).

Susijusi tema
Įjungimo slaptažodžio šalinimas
„Windows“ slaptažodžio kūrimas, keitimas ar naikinimas
Ką daryti, jei pamiršau įjungimo slaptažodį, reikalingą VAIO kompiuteriui paleisti?