VAIO naudotojo vadovas

Nuoroda

# Saugos informacija

Žr. pateiktą saugos vadovą, kur pateikiama išsamios saugos informacijos.

## Kompiuteris

- Jei netyčia numesite kietą daiktą ar užpilsite skysčio ant VAIO kompiuterio, tuoj pat jį išjunkite, atjunkite maitinimą ir, jei baterija išsiima, išimkite ją. Prieš vėl naudodami kompiuterį, galite nunešti jį patikrinti kvalifikuotam specialistui.

- Naudokite tik nurodytą periferinę įrangą ir sąsajos kabelius.

- Laikykite smulkius daiktus, pvz., „Memory Stick“ ir „Memory Stick“ adapterius, vaikams nepasiekiamoje vietoje. Vaikai gali netyčia jas praryti.

- VAIO kompiuterio, kintamos srovės adapterio ir baterijos paviršiaus temperatūra gali pakilti dėl procesoriaus apkrovimo ar elektros srovės, sukurtos kraunant bateriją. Tai normalu ir nereiškia gedimo. Išskiriamos šilumos kiekis kinta pagal naudojamus išorinius įrenginius ar programas.

- Jei VAIO kompiuteris arba kintamosios srovės adapteris pernelyg įkaista, išjunkite kompiuterį, atjunkite kintamosios srovės adapterį, išimkite bateriją (jei ji išimama) ir susisiekite su įgaliotuoju „Sony“ aptarnavimo / techninės pagalbos centru.

## Maitinimo šaltinis

- Nestatykite sunkių objektų ant maitinimo kabelio, nes galite sukelti gaisrą.

- Atjungdami maitinimo kabelį traukite už kištuko. Niekada netraukite už paties kabelio.

- Nenaudokite įpjautų ar pažeistų jungiamųjų kabelių.

- Jei planuojate nenaudoti kompiuterio ilgesnį laiką, atjunkite VAIO kompiuterį nuo kintamosios srovės lizdo.

- Jei planuojate nenaudoti VAIO kompiuterio ilgesnį laiką, išimkite bateriją iš kompiuterio, kad jos nesugadintumėte.

## Ausinės

- Nenaudokite ausinių vairuodami, važiuodami dviračiu ar valdydami bet kokią motorinę transporto priemonę. Taip galite sukelti eismo įvykio pavojų, be to, tam tikrose teritorijose naudotis ausinėmis vairuojant yra neteisėta. Gali būti potencialiai pavojinga garsiai klausytis muzikos vaikštant, ypač – einant per pėsčiųjų perėją.

- Neklausykite muzikos per ausines labai garsiai. Klausos specialistai pataria vengti garsiai, nepertraukiamai ir ilgai klausytis muzikos. Jei pradeda spengti ausyse, sumažinkite garsumą arba visai nebeklausykite.