VAIO naudotojo vadovas

Nuoroda

# Pastabos apie funkcijos BLUETOOTH(R) naudojimą

Prieš pradėdami naudoti BLUETOOTH funkciją, perskaitykite toliau pateikiamus tinkamo naudojimo įspėjimus.

- Kai kuriose šalyse arba regionuose funkcijos BLUETOOTH naudojimą gali riboti vietos įstatymai.

- Funkcija BLUETOOTH gali neveikti kai kuriuose įrenginiuose, atsižvelgiant į gamintoją arba jo naudojamos programos versiją. Prieš įsigydami BLUETOOTH įrenginį patikrinkite sistemos reikalavimus.
  Daugiau informacijos apie BLUETOOTH įrenginius galima rasti VAIO svetainėje.
  Kai kurie BLUETOOTH įrenginiai reikalauja autentiškumo patvirtinimo prieš sukuriant ryšį su kitu prietaisu. Autentifikavimo procesą atlikite prieš jungdamiesi prie tokių įrenginių.

- BLUETOOTH įrenginiai veikia 2,4 GHz juostoje, kurią naudoja daugelis įrenginių. BLUETOOTH įrenginiai naudoja kitų tą pačią juostą naudojančių įrenginių skleidžiamų radijo trikdžių minimizavimo technologiją, bet radijo trikdžiai vis tiek gali ryšį sulėtinti, sumažinti jo diapazoną arba kartais sutrikdyti ryšį.

- Ryšio greitis ir diapazonas gali skirtis, atsižvelgiant į šias sąlygas:

- atstumas tarp ryšio įrenginių;

- kliūtys tarp įrenginių;

- aplinkos terpė (įskaitant sienas ir tų sienų medžiagą);

- įrenginių konfigūracija;

- naudojamos programos;

- radijo ryšio sąlygos.
  Ryšys gali nutrūkti dėl radijo ryšio sąlygų.

- Jei jūsų VAIO kompiuteris yra suderinamas su BLUETOOTH didelės spartos technologija ir ketinate jį naudoti didelės spartos ryšiui, kompiuteryje įjunkite bevielio LAN ir BLUETOOTH funkcijas.

- Kartais dideli failai ištisinio perdavimo metu gali būti sugadinti dėl BLUETOOTH standarto apribojimų ir elektromagnetinių trikdžių aplinkoje.

- Prie VAIO kompiuterio prijungus kelis BLUETOOTH įrenginius galima perkrauti kanalą, dėl to įrenginys veiks prastai. BLUETOOTH technologijai tai normalu ir nereiškia gedimo.

- Vaizdas ir garsas gali nesutapti, jei VAIO kompiuteriu leisite vaizdus su garso išvestimi iš prijungto BLUETOOTH įrenginio. Su BLUETOOTH technologija taip nutinka dažnai ir nereiškia gedimo.

- Visi BLUETOOTH įrenginiai turi būti sertifikuoti pagal Bluetooth SIG nustatytas procedūros sąlygas, kad būtų užtikrinta BLUETOOTH standarto atitiktis.
  Net jei ir BLUETOOTH įrenginiai atitinka BLUETOOTH standartą, individualus įrenginio veikimas, specifikacijos ir veikimo procesai gali skirtis. Keistis duomenimis gali būti įmanoma ne visose situacijose.

- Negarantuojamas visų BLUETOOTH įrenginių suderinamumas su VAIO kompiuteriu.

- Jei jums reikia skubiai atjungti BLUETOOTH funkciją, išjunkite VAIO kompiuterį.

Susijusi tema
Apie funkciją BLUETOOTH(R)
Prisijungimas prie kito BLUETOOTH(R) įrenginio, pvz., pelės
BLUETOOTH(R) ryšio sustabdymas
Apie BLUETOOTH(R) ryšio saugą
Pastabos apie „Wi-Fi(R)“ (belaidžio LAN) funkcijos naudojimą