VAIO naudotojo vadovas

Užduotis

# Atkūrimo laikmenos kūrimas

Vykdykite toliau pateikiamas instrukcijas, kaip sukurti atkūrimo laikmeną.

## Kaip sukurti atkūrimo laikmeną

Patarimas

- Atkūrimo laikmenos gali būti DVD, „Blu-ray Disc“ diskai ir USB atmintinės. Vis dėlto rekomenduojame naudoti DVD-R diskus, nes iš USB atmintinės galite netyčia ištrinti duomenis. Taip pat galite naudoti BD-R / BD-R DL / DVD-R DL / DVD+R / DVD+R DL laikmenas, bet laikmenų tipai, kurie tinka VAIO kompiuteriui ir diskų kiekis, kurio reikia, gali skirtis atsižvelgiant į įsigytą modelį. Tokia informacija jums bus pateikta dirbant.

- USB prievadai, atitinkantys USB 3.0 standartą, neleidžia atkurti iš USB atmintinės, atitinkančios USB 3.0 standartą. Įsitikinkite, kad modeliuose su USB prievadais, kurie atitinka tik USB 2.0 standartą, sukūrėte atkūrimo laikmenas USB atminties įrenginiui, kuris neatitinka USB 3.0 standarto.

1. Prijunkite VAIO kompiuterį prie interneto ir VAIO Update atsisiųskite paskutinius atnaujinimus ir juos įdiekite.

1. Kai VAIO kompiuteris įjungtas, kad paleistumėte VAIO Care (Desktop), paspauskite mygtuką ASSIST.

Jei parodomas langas Vartotojo abonemento valdymo tarnyba (User Account Control), pasirinkite Taip (Yes).
Pasirodys langas VAIO Care.
Patarimas

- Jei esate prisijungęs prie VAIO kompiuterio kaip įprastas vartotojas, gali būti parodomas raginimas įvesti administratoriaus vardą ir slaptažodį.

1. Pasirinkite Advanced Tools, Restore and recovery ir Create Recovery Media.

1. Atidžiai perskaitykite ekrane pateikiamas instrukcijas ir pasirinkite Next.

1. Vykdykite ekrane pateikiamas instrukcijas.

Pastaba

- Gali šiek tiek užtrukti, kol bus parodyta esama procedūros būsena.

- Kol formuojama atkūrimo laikmena, jos neišstumkite ir neatjunkite, nes kitaip procedūra gali būti nutraukta.

- Laikykite atkūrimo laikmeną saugioje vietoje.

## Pastabos apie atkūrimo laikmenų kūrimą

- Atkūrimo laikmena tinka tik tam VAIO kompiuteriui, kuriuo jį buvo sukurta.

- Atnaujinti VAIO kompiuterio su atkūrimo laikmena neįmanoma.

- Rekomenduojama sukurti atkūrimo laikmeną vos tik pradėjus naudotis VAIO kompiuteriu. Toliau nurodytais atvejais gali nepavykti atkurti kompiuterio iš atkūrimo srities, todėl reikės įdėti (prijungti) atkūrimo laikmeną:

- Atkūrimo sritis buvo modifikuota naudojant duomenims modifikuoti skirtas programas.

- Įdiegėte kitą operacinę sistemą nei buvo įdiegta įsigytame kompiuteryje.

- Suformatavote įtaisytąjį saugojimo įrenginį nenaudodami VAIO Care (Rescue Mode) : Recover or maintain your system.

- Nelieskite ir nesutepkite diskų paviršiaus. Dėl ant paviršiaus esančių pirštų antspaudų ir dulkių gali kilti skaitymo arba įrašymo klaida.

- Kad sukurtumėte atkūrimo laikmeną, C: diske gali reikėti dvigubai daugiau vietos nei laikmenose, kurias naudojate. Atsižvelgiant į įsigytą modelį, naudojantis ką tik įsigytu kompiuteriu atkūrimo laikmenos gali nepavykti sukurti stokojant laisvos vietos (net jei optinių diskų įrenginys dera su „Blu-ray“ arba dvipusiais / dvisluoksniais DVD diskais).

- Prieš naudodami USB atminties įrenginį kaip atkūrimo laikmeną žr. VAIO Care esantį žinyno failą.

Susijusi tema
Apie atkūrimą
Atkūrimas iš atkūrimo srities
Atkūrimas iš atkūrimo laikmenos
Atkūrimo pastabos